Document ID: /fineweb-2-swissfilter-quality_10-filterrobots/filtered/02823.jsonl.gz/80

U nedjelju, 13. listopada 2019. supružnici Ana i Stipo Nevisitić, koji su se odlučili vratiti u domovinu, u misijskoj su dvorani u popodnevnim satima organizirali zahvalno druženje na kojem su bili prisutni članovi njihove obitelji, rodbina, prijatelji i misijski suradnici. U ime Misije zahvalne im je riječi uputio fra Branko. Stipo je godinama bio misijski vijećnik, a Ana pravila pite, kolače i druge specijalitete. Oboje su nekoliko godina brinuli o misijskim prostorijama – čistili i uređivali. Članovi vijeća su im poklonili švicarske satove s prigodnom gravurom. U ime nogometaša misijskog vijeća i suradnika zahvalu su izrekli Ivica i Natalija Cikoja. Nogometaši su predali dres Luzerna s brojem 85 što simbolizira godinu dolaska u Švicarsku. Uz prigodne darove u ime šire obitelji prigodne su riječi izrekli brat Pavo i nevjesta Borka. A od uže obitelji njihova djeca: Monika, Danijel i Ivan. Stipo je zahvalio svim članovima vijeća i prijateljima koji su njemu i njegovoj obitelji bili od pomoći. Istakao je da mu je drago da je sa svojom obitelji mogao doprinositi radu naše misijske zajednice. Ana i Stipo se vraćaju u rodni Potkraj kod Travnika, ali i Zagreb gdje su sagradili kuću. Kako im djeca ostaju živjeti u Švicarskoj radujemo se svakom novom susretu s njima.